**Az előterjesztést megtárgyalta:**

- Gazdasági és Városstratégiai Bizottság

*A határozati javaslatot törvényességi*

*szempontból megvizsgáltam:*

*/: Dr. Károlyi Ákos :/*

*jegyző*

**E L Ő T E R J E S Z T É S**

# Szombathely Megyei Jogú Város Közgyűlésének 2017. február 2-i ülésére

**Javaslat gépjármű értékesítésére a VASIVÍZ ZRt. részére**

A Szombathely Megyei Jogú Város Önkormányzata tulajdonában álló, a 2010. évben lezárult ISPA/KA beruházás keretében beszerzett, és a VASIVÍZ ZRt. üzemeltetésében lévő LJY-935 forgalmi rendszámú RENAULT típusú csatorna-karbantartó gépjármű 2016.08.17-én közúti baleset során olyan sérüléseket szerzett, amely alapján a biztosító totálkárosnak minősítette. A VASIVÍZ ZRt. által kötött CASCO biztosítás alapján Önkormányzatunk 3.244.500,-Ft kártérítést kapott.

A VASIVÍZ ZRt. számára a gépkocsi kiesése jelentős fennakadásokat okoz a fenntartási munkák során. Egy új gépjármű vásárlása jelentős mértékben terhelné költségvetésüket, viszont a sérült gépjármű felépítménye jó állapotú, annak új alépítményre történő átszerelésével a kieső gépkocsi pótlása kedvezőbb költséggel megtörténhet. Ebből adódóan azzal a kéréssel fordultak Önkormányzatunkhoz, hogy a sérült gépjárművet részükre értékesítsük. A gépjármű értéke az önkormányzati alleltár szerint 0,-Ft, míg a biztosító a sérült jármű forgalmi értékét 1.355.000,-Ft-ban állapította meg.

Tekintettel arra, hogy a VASIVÍZ ZRt. az Önkormányzat tulajdonában lévő víziközmű rendszerek üzemeltetéséhez, az Önkormányzattal kötött bérleti-üzemeltetési szerződés keretében kívánja a továbbiakban is használni a gépjárművet, Szombathely Megyei Jogú Város vagyonáról szóló 40/2014.(XII.23.) önkormányzati rendelet 14.§ (4) c) pontja alapján javaslom, hogy azt adásvételi szerződés keretében, bruttó 1.355.000,-Ft vételárért értékesítsük részükre.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2017. január 26.**

**/: Dr. Puskás Tivadar :/**

**HATÁROZATI JAVASLAT**

**…./2017. (II. 2.) Kgy. sz. határozat**

A Közgyűlés egyetért azzal, hogy az önkormányzat az LJY-935 forgalmi rendszámú RENAULT típusú csatorna-karbantartó gépjárművet 1.355.000,-Ft vételárért értékesítse a VASIVÍZ Zrt. részére, és felhatalmazza a polgármestert az adásvételi szerződés aláírására.

**Felelős**: Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért:

Lakézi Gábor a Városüzemeltetési Osztály vezetője)

**Határidő**: 2017. március 10.